Metodický list – Zdravé raňajkové kaše
Cieľ: 

- vysvetliť deťom, prečo treba jesť raňajky

- prakticky urobiť zdravé raňajky bez zbytočných cukrov navyše
- porovnať nutričné hodnoty daných potravín

Vyučovací predmet: BIOLÓGIA, VII.ročník, Téma: Zdravý životný štýl, SVET PRÁCE – VIII.ročník (varenie)
Pomôcky: Ovsené vločky, mandľové mlieko, med, škorica, banány, mrazené ovocie, javorový sirup, časopis Fitštýl
Príprava:

Každý človek by mal raňajkovať, ak sa chce vyhnúť neskorším návalom hladu, nervozite, náladovosti a celkovej slabosti. Treba však dávať pozor, čo ráno zjeme. Mali by to  sme si dopriať sacharidy, ktoré zasýtia na dlhší čas. Príkladom sú ovsené vločky. Zaliať by sme ich mali mliekom, alebo vodou. Zdravou náhradou kravského mlieka je mandľové mlieko, ktoré je rastlinného pôvodu, je vhodné aj pre alergikov a má nízku energetickú hodnotu. Ak si chceme osladiť svoje raňajky, treba si dopriať ovocie, med, alebo javorový sirup. Určite sa treba vyhnúť klasickému bielemu cukru, ktorý nám dodá iba veľa kalórií a dodá energiu na krátky čas.
Ovsené vločky: 

Sú zdrojom komplexných sacharidov, ktoré zasýtia na dlhý čas. Vláknina prospieva tráviacemu traktu i kardiovaskulárnemu systému. Zastúpené bielkoviny sú prospešné pre svaly, vlasy, nechty i pokožku. Vitamíny skupiny B majú nezastupiteľné úlohy pri fungovaní metabolizmu a nervovej sústavy. Železo je prevenciou anémie. V ovsených vločkách nechýbajú ani ďalšie minerály, ako napríklad selén, zinok či horčík.

Postup: 
1. Vopred si na niekoľko hodín namočíme ovsené vločky v mandľovom mlieku

2. Rozmrazíme mrazené ovocie a nakrájame banán na plátky.

3. Ovsené vločky preložíme do menšieho hrnca a ohrejeme na miernom ohni.

4. Teplú ovsenú kašu ochutíme medom a škoricou, alebo javorovým sirupom.

5. Zmiešame ovsenú zmes s ovocím.

Zhrnutie:

Každý z nás je zodpovedný za to, ako sa stravujeme a ako budeme vyzerať v budúcnosti. Treba sa už teraz zaujímať, čo jeme, koľko toho jeme a akú má daná potravina energetickú hodnotu. Nemali by sme do seba dávať zbytočné potraviny, ktoré nás zasýtia na krátky čas. Raňajky sú najdôležitejšie jedlo dňa, ktoré nás má naštartovať na celý deň. Tak treba si starostlivo vyberať, keď chceme vyzerať. (
Príloha:

	Energetické hodnoty potravín

	Mandľové mlieko 100ml
	42kcal

	Kravské mlieko polotučné 100ml
	46kcal

	Ovsené vločky celozrnné 100g
	353kcal

	Musli mix s ovocím 100g
	453kcal

	Javorový sirup 100ml
	260,99kcal

	Biely cukor  100g
	401,5kcal




